b'\n_START_ARTICLE_\nArturo Garc\xc3\xada\n_START_SECTION_\nUra\n_START_PARAGRAPH_\nArzu on Real Betisin junioriakatemian kasvatti. H\xc3\xa4n pelasi kauden 1999\xe2\x80\x932000 Betisin kakkosjoukkueessa ja teki kaksi maalia 19 ottelussa. Kaudella 2000\xe2\x80\x932001 h\xc3\xa4n debytoi Betisin edustusjoukkueessa, joka pelasi silloin Espanjan toiseksi korkeimmalla sarjatasolla. Arzu lainattiin kaudeksi 2001\xe2\x80\x932002 C\xc3\xb3rdobaan._NEWLINE_Ensimm\xc3\xa4isen\xc3\xa4 kautenaan p\xc3\xa4\xc3\xa4sarjassa Arzu pelasi yhteens\xc3\xa4 25 ottelua ja teki niiss\xc3\xa4 nelj\xc3\xa4 maalia. Yksi maaleista syntyi kauden avausottelussa Deportivo La Coru\xc3\xb1aa vastaan, ottelu p\xc3\xa4\xc3\xa4ttyi Betisin 4\xe2\x80\x932-voittoon. Kausien 2003\xe2\x80\x932005 aikana Arzu pelasi yhteens\xc3\xa4 60 liigaottelua. Kauden 2004\xe2\x80\x932005 p\xc3\xa4\xc3\xa4tteksi Betis sijoittui p\xc3\xa4\xc3\xa4sarjassa nelj\xc3\xa4nneksi._NEWLINE_Kaudella 2005\xe2\x80\x932006 Arzu p\xc3\xa4\xc3\xa4si pelaamaan Mestarien liigan sek\xc3\xa4 UEFA Cupin otteluita. H\xc3\xa4n teki my\xc3\xb6s n\xc3\xa4iss\xc3\xa4 otteluissa yhden maalin Liverpoolin verkkoon, mutta ottelu p\xc3\xa4\xc3\xa4ttyi kuitenkin Betisin 1\xe2\x80\x932-kotitappioon. 13. toukokuuta 2006 viimeisell\xc3\xa4 p\xc3\xa4\xc3\xa4sarjakierroksella Arzu teki t\xc3\xa4rke\xc3\xa4n tasoitusmaalin Atl\xc3\xa9tico Madridia vastaan, ja t\xc3\xa4ll\xc3\xa4 maalilla Betis v\xc3\xa4ltti putoamisen p\xc3\xa4\xc3\xa4sarjasta.'